నుస్రత్ జహాన్

నుస్ర‌త్ జ‌హాన్‌ బెంగాలీ సినిమా నటి, రాజకీయ నాయకురాలు. ఆమె 2019లో జరిగిన పార్లమెంట్ ఎన్నికల్లో తృణమూల్‌ కాంగ్రెస్‌ పార్టీ తరపున బసిర్‌హాట్‌ నియోజకవర్గం నుండి పోటీ చేసి ఎంపీగా గెలిచింది.

జననం, విద్యాభాస్యం 
నుస్ర‌త్ జ‌హాన్‌ పశ్చిమ బెంగాల్‌ రాష్ట్రం, కలకత్తాలో ముహమ్మద్ షాజహాన్, సుష్మా ఖాతున్ దంపతులకు 1990, జనవరి 8న జన్మించింది.  ఆమె పదవ తరగతి వరకు మిషన్స్ స్కూల్ ఆఫ్ అవర్ లేడీ క్వీన్ లో,  భవానీపూర్ కాలేజ్ నుండి కామర్స్ బ్యాచిలర్ (ఆనర్స్) డిగ్రీ పూర్తి చేసింది.

సినీ జీవితం
నుస్ర‌త్ జ‌హాన్‌ 2010లో ఫెయిర్ వన్ మిస్ కోల్‌కతా  పోటీలో గెలుపొందిన తర్వాత  మోడలింగ్ రంగంలోకి అడుగు పెట్టింది. ఆమె 2011లో షోత్రు సినిమా ద్వారా సినీరంగంలోకి అడుగు పెట్టింది. నుస్రత్ జహాన్  ఇప్పటివరకూ దాదాపు 20 పైచిలుకు సినిమాల్లో నటించింది.

రాజకీయ జీవితం
నుస్ర‌త్ జ‌హాన్‌ 2019లో తృణమూల్ కాంగ్రెస్ పార్టీలో చేరి బసిర్‌హత్ నియోజకవర్గం నుంచి పోటీ చేసి 3,50,369 వేల ఓట్ల మెజారిటీతో ఎంపీగా గెలిచింది.

వైవాహిక జీవితం
నుస్ర‌త్ జ‌హాన్‌  2019లోటర్కీలోని బోడ్రమ్‌లో పారిశ్రామికవేత్త నిఖిల్ జైన్‌ను వివాహం చేసుకుంది. ఆమె నవంబర్ 2020లో తన భర్త నిఖిల్‌ జైన్‌ నుంచి విడిపోయింది. నిఖిల్ జైన్‌కు తను విడాకులు ఇవ్వాల్సిన అవసరం లేదని, తన వివాహం చట్టపరమైనది కాదని ఆమె తెలిపింది. నుస్రత్ జహాన్ వివాహం టర్కీ వివాహ చట్టాల ప్రకారం టర్కీలో నిఖిల్ జైన్‌తో జరిగినందున తన వివాహం భారత్‌లో చెల్లదని చట్ట ప్రకారం అది పెళ్లి కాదని, అదొక బంధం లేదా సహజీవనం మాత్రమే అని తెలిపింది.

మూలాలు

1990 జననాలు